Otrā pasaules kara kritušo padomju karavīru Brāļu kapi Varoņu ielā
Otrā pasaules kara kritušo padomju karavīru Brāļu kapi Varoņu ielā ir vieni no Brāļu kapiem Jēkabpilī, kas atrodas Krustpils jeb Daugavas labajā pusē pie Varoņu ielas. Brāļu kapos apbedīta daļa no kopskaitā 1268 kritušiem padomju 1. Baltijas frontes 4. triecienarmijas 378. un 29. strēlnieku divīzijas un 2. Baltijas frontes 22. armijas karavīriem, kuri krita Sarkanās armijas uzbrukuma operācijas kaujās pie Jēkabpils 1944. gada 7.—9. augustā.